Mežāre
Šis raksts ir par apdzīvotu vietu. Par dzelzceļa staciju skatīt rakstu Mežāre (stacija). Mežāre ir ciems Jēkabpils novada Mežāres pagastā, pagasta centrs. Izvietojusies pie autoceļa A12 un Krustpils—Rēzeknes dzelzceļa 25 km no novada domes Jēkabpilī un 169 km no Rīgas. Apdzīvotā vieta izaugusi padomju gados teritorijā starp veco Mežāri (Vecmežāri) un Mežāres staciju kā padomju saimniecības «Mežāre» ciemats. Mežārē atrodas pagasta pārvalde, pamatskola, kultūras nams, pasts, feldšeru un vecmāšu punkts, veikals.